craciuncg/RoMedQA_v2 huggingface dataset:
Alegeți afirmația corectă despre transportul gazelor respiratorii:
1. 95% din CO2-ul proceselor de oxidare tisulară se găsește în plasmă
2. difuziunea CO2 este de 25 de ori mai rapidă decât pentru O2
3. hemoglobina rămâne saturată în proporție de 40-45% cu oxigen
4. 90% din CO2 este sub formă de bicarbonat plasmatic obținut prin fenomenul de migrare a clorului
5. niciun răspuns corect
Răspuns corect: 14
În timpul unei simfonii, dirijorul este cel care dictează dinamica compoziției muzicale. Stabiliți afirmațiile corecte referitoare la activitatea acestuia:
1. impulsurile provenite de la susținerea baghetei în mână sunt recepționate de discurile Merkel și transmise ariei situate posterior de șanțul central
2. acesta urmărește prompt partitura, datorită vitezei de reacție a globilor oculari, a căror mișcare este susținută de nervii cranieni III, IV, VII
3. mișcarea mâinii drepte este posibilă datorită tracturilor corticospinale ce părăsesc aria motorie principală stângă
4. proprioreceptorii din mușchi nu contribuie la menținerea tonusului muscular pe întreaga desfășurare a concertului
5. niciun răspuns corect
Răspuns corect: 13
Care dintre următoarele afirmații referitoare la corpul galben sunt adevărate?
1. secreția lui scade brusc în ziua 26 dacă fecundația a avut loc
2. secreția lui este stimulată de FSH, care controlează și maturarea foliculului
3. produce estrogen și progesteron
4. produce hormoni sexuali în perioada preovulatorie a ciclului ovarian
5. involuează după 10 zile și se transformă în corp alb dacă fecundația nu a avut loc
Răspuns corect: 35
Alegeți afirmațiile corecte:
1. osul coxal, alcătuit din ilion, ischion și pubis, este un os pereche
2. primele 7 perechi de coaste nu au cartilaj și se articulează direct cu sternul
3. rădăcinile nervilor spinali ies din canalul vertebral prin orificiul vertebral specific fiecăruia
4. osul sacru este un os median, nepereche, la fel ca axisul
5. în regiunea anterioară, scheletul toracelui este format din vertebrele toracale și partea posterioară a primelor 7 coaste
Răspuns corect: 14
Fosfolipidele:
1. au rol în dizolvarea hormonilor proteici
2. capetele lor polarizate intră în contact cu apa din exteriorul și interiorul celulei
3. conțin alcooli cu lanțuri lungi
4. fac parte din compoziția chilomicronilor
5. niciun răspuns corect
Răspuns corect: 24
Sebumul:
1. conține în principal lipide
2. este secretat de glande alveolare simple
3. este secretat de glande merocrine
4. reprezintă un bun mediu de creștere pentru bacterii
5. niciun răspuns corect
Răspuns corect: 12
Corpul galben:
1. se maturează în aproximativ 28 de zile
2. se formează din celule foliculare reziduale
3. se transformă în final în corp alb
4. apare în ovar numai în caz de fecundație
5. niciun răspuns corect
Răspuns corect: 23
Zona pneumotaxică:
1. răspunde la concentrații ridicate de oxigen
2. reglează frecvența și amplitudinea respirației
3. se mai numește și centrul de control respirator
4. este localizată în trunchiul cerebral
5. niciun răspuns corect
Răspuns corect: 24
Selectați asocierile corecte:
1. vena renală stângă - drenajul venei ovariene stângi
2. trunchiul celiac - ramură colaterală pereche a aortei abdominale
3. artere bronșice - vascularizația acinului pulmonar
4. vena portă - formată prin confluența venei splenice cu cele două vene mezenterice
5. trunchiul pulmonar - origine în ventriculul stâng
Răspuns corect: 14
Fibrocartilajul are următoarele caracteristici:
1. printre fibrele de colagen se găsesc condrocite
2. se găsește în jurul corpilor vertebrali cu rol în amortizarea șocurilor
3. conține în proporții egale fibre de colagen și substanță fundamentală
4. apare la nivelul articulațiilor de tip amfiartroză, precum cea de la nivelul simfizei pubiene
5. niciun răspuns corect
Răspuns corect: 14
La nivelul sistemului tubular, constituenții filtratului glomerular (la o persoană sănătoasă) suferă următoarele procese:
1. apa secretată este de 1,8 litri/zi
2. acidul uric și creatinina sunt adăugate prin secreție
3. glucoza este reabsorbită în totalitate
4. Na+, Cl- și ureea sunt reabsorbite parțial
5. niciun răspuns corect
Răspuns corect: 234
Selectați asocierile corecte dintre mușchi și funcția lor:
1. mușchii interosoși dorsali - adducția degetelor
2. biceps brahial - flexia și supinația antebrațului la nivelul articulației cotului
3. coracobrahial - flexia și abducția brațului
4. psoasul mare - flexia coapsei și flectarea trunchiului
5. niciun răspuns corect
Răspuns corect: 24
Între ganglionul trigeminal și fața anterioară a punții se văd:
1. axonii protoneuronilor căii ce transmite sensibilitatea feței
2. nervul mixt ce nu are fibre parasimpatice
3. ramurile senzitive ale nervului V
4. mai multe fibre senzitive decât motorii
5. niciun răspuns corect
Răspuns corect: 124
Glandele exocrine se clasifică în:
1. glande holocrine, precum glandele alveolare din piele
2. glande seroase, cu o secreție vâscoasă
3. glande merocrine, cum sunt toate tipurile de glande sudoripare
4. glande mucoase, ce produc o secreție compusă din polizaharide și lipide
5. niciun răspuns corect
Răspuns corect: 13
Referitor la bulbul rahidian este corect să afirmăm:
1. primește semnale de la nivelul proprioreceptorilor musculari
2. controlează activitatea mușchiului sternocleidomastoidian în vederea actului reflex de întoarcere a capului la un stimul
3. aparține diencefalului
4. la nivelul acestuia se regăsește decusația piramidală - responsabilă de mișcările controlaterale ale organismului
5. niciun răspuns corect
Răspuns corect: 24
Filtrarea glomerulară:
1. este determinată de presiunea din capilarele glomerulare, cu valori medii de 60 mmHg
2. produce un lichid care are aproape aceeași compoziție ca și lichidul care filtrează în interstiții la capătul arterial al capilarelor
3. prezintă un debit de aproximativ 420ml/100 g țesut/minut
4. reprezintă principala modalitate de curățire a plasmei de cataboliții azotați neutilizabili
5. se produce la nivelul ansei Henle lungi a nefronilor juxtamedulari
Răspuns corect: 124
Este adevărat despre mecanismul de glisare al filamentelor:
1. în timpul mecanismului de glisare, ADP-ul și o grupare fosfat sunt fixate la nivelul capului miozinei
2. energia eliberată prin descompunerea ATP-ului inactivează capul miozinic
3. ATP-ul necesar producerii mecanismului este generat de scindarea fosfocreatinei în primele secunde ale efortului
4. în timpul mecanismului de glisare, filamentele de actină se deplasează spre linia Z de care nu sunt ancorate
5. niciun răspuns corect
Răspuns corect: 14
Sărurile biliare:
1. se formează prin combinarea acizilor biliari cu aminoacizi și sodiu
2. au rol ȋn absorbția aminoacizilor
3. reduc motilitatea intestinală
4. sunt secretate activ în canaliculele biliare
5. se reabsorb activ din ileon
Răspuns corect: 145
Colecistokinina:
1. este eliberată din celulele mucoasei duodenale
2. produce contracția musculaturii vezicii biliare
3. produce relaxarea musculaturii vezicii biliare
4. produce contracția sfincterului Oddi
5. este eliberată din celulele mucoasei gastrice
Răspuns corect: 12
Indicați afirmațiile corecte:
1. în hiperglicemie se secretă adrenalină
2. GRH-ul reglează secreția tuturor hormonilor glandulotropi
3. vasopresina și somatostatina sunt neurosecreții
4. insulina stimulează glicoliza și lipogeneza
5. în hipoglicemie crește secreția de insulină
Răspuns corect: 34
Sunt reale următoarele relații anatomice:
1. venele axilare culeg sângele venos al membrelor superioare
2. la nivelul membrelor, venele superficiale se varsă în venele profunde
3. venele brahiocefalice sunt corespondente ale arterelor cu același nume
4. vena subclaviculară continuă vena axilară care, la rândul ei, continuă venele brahiale
5. venele superficiale însoțesc arterele corespunzătoare
Răspuns corect: 124
În cursul transcripției, conform principiului complementarității bazelor azotate, dacă în ADN există o moleculă de ..., în ARN este inserată o moleculă de ... .
1. timină ... guanină
2. guanină ... citozină
3. citozină ... adenină
4. adenina ... uracil
5. niciun răspuns corect
Răspuns corect: 24
Selectați afirmațiile corecte referitoare la efectele hormonilor asupra metabolismului proteic:
1. glucagonul stimulează glicogenoliza și lipoliza
2. hormonul secretat în celulele interstițiale Leydig stimulează anabolismul proteic
3. insulina stimulează captarea aminoacizilor și proteoliza
4. cortizolul legat de o proteină plasmatică stimulează catabolismul proteic
5. hormonul secretat în celulele alfa din insulele Langerhans stimulează proteoliza
Răspuns corect: 25
Următoarele afirmații cu privire la firul de păr sunt false:
1. firele de păr se pot întâlni pe întreaga suprafață a corpului cu excepția zonei axilare
2. în bulbul firului de păr pătrund vase de sânge, țesut conjunctiv și nervi
3. pilozitatea pubiană poartă denumirea de lanugo
4. firul de păr are un rol senzitiv, ofering protecție limitată
5. niciun răspuns corect
Răspuns corect: 13
Următoarele afirmații despre tipurile de ARN nu sunt adevărate:
1. ARNm transportă mesajul genetic în citoplasmă
2. ARNt transportă aminoacizii la ribozomi
3. ARN-ul de reglare este parte a ribozomilor
4. molecula de ARNm își expune bazele în seturi de câte patru
5. niciun răspuns corect
Răspuns corect: 34
Fasciculele spinobulbare au următoarele caracteristici:
1. pătrund în măduvă în cordoanele posterioare și formează fasciculul cuneat în măduva toracală inferioară și lombară
2. nu trec prin mezencefal
3. se termină în nucleii gracilis și cuneat din bulbul rahidian, de aceeași parte cu originea lor
4. conțin fibre încrucișate la nivel medular
5. conduc sensibilitatea tactilă epicritică și sensibilitatea proprioceptivă de control a mișcării
Răspuns corect: 23
Mușchii irisului prezintă următoarele caracteristici:
1. conțin fibre circulare ce se relaxează la întuneric
2. conțin fibre musculare cu dispoziție radiară ce se contractă la lumină puternică
3. sunt formați și din fibre circulare, ce se contractă sub influența acetilcolinei
4. sunt formați din fibre musculare netede de tip multiunitar
5. produc mioză prin contracția fibrelor circulare, ca răspuns la stimularea nucleului accesor al oculomotorului
Răspuns corect: 1345
Acetilcolina:
1. se eliberează la nivelul joncțiunii neuromusculare
2. este recuperată în axonul presinaptic prin endocitoză
3. se eliberează din unii neuroni din creier
4. face parte din catecolamine
5. niciun răspuns corect
Răspuns corect: 13
În legătură cu membrana bazală este adevărat că:
1. se situează între derm și hipoderm
2. toate celulele epiteliului pseudostratificat vin în contact cu membrana bazală
3. la nivelul peretelui capilarului nu există membrană bazală
4. este formată din glicoproteine și o rețea de fibre de colagen
5. niciun răspuns corect
Răspuns corect: 24
Despre ionii de fier putem afirma:
1. cei din structura hemoglobinei leagă reversibil CO2
2. se absorb mai ușor în prezența HCl
3. se pot absorbi și în jejun
4. vitamina C inhibă absorbția lor
5. niciun răspuns corect
Răspuns corect: 23
Alegeți afirmațiile corecte cu privire la analizatori:
1. pe calea indirectă impulsurile sunt proiectate cortical difuz și nespecific
2. epidermul este un epiteliu pluristratificat, keratinizat, în profunzime există stratul germinativ iar superior stratul cornos
3. terminațiile libere sunt arborizații dendritice care se termină sub forma unui coșuleț numit disc tactil Meissner
4. corpusculii Pacini se adaptează lent și recepționează vibrațiile
5. pe calea directă sunt sinapse multiple, impulsurile sunt conduse rapid
Răspuns corect: 12
La coagularea sângelui participă:
1. factori tisulari
2. factori plasmatici
3. factori plachetari
4. calciul
5. niciun răspuns corect
Răspuns corect: 1234
Selectați afirmațiile false:
1. în expirație, presiunea alveolară crește la minim +1 cm H2O
2. volumul rezidual se determină după o expirație liniștită
3. presiunea parțială și a O2 în alveole este influențată de minut-volumul respirator
4. spirometria se referă la un procedeu pentru studiul ventilației pulmonare
5. există în mod normal o reducere permanentă a presiunii lichidului pleural
Răspuns corect: 12
Dintre mușchii membrului inferior:
1. mușchiul semimembranos aparține lojei posterioare a coapsei
2. mușchiul cvadriceps este cel mai lung mușchi al membrului inferior
3. mușchiul biceps femural se găsește în loja anteromedială a coapsei
4. mușchiul adductor lung se găsește intern de mușchiul cvadriceps
5. mușchiul peronier scurt se găsește în loja laterală a coapsei
Răspuns corect: 14
Despre canalul toracic sunt adevărate afirmațiile:
1. are în interior valve
2. urcă anterior de aortă
3. primește limfă de la jumătatea dreaptă a capului
4. se deschide în vene ale marii circulații
5. niciun răspuns corect
Răspuns corect: 14
Următorii sunt hormoni steroidieni, cu excepția:
1. calcitonina
2. noradrenalina
3. testosteronul
4. cortizolul
5. niciun răspuns corect
Răspuns corect: 12
Următoarele volume și capacități pulmonare nu se măsoară spirometric:
1. volumul curent
2. volumul rezidual
3. capacitatea pulmonară totală
4. capacitatea reziduală funcțională
5. niciun răspuns corect
Răspuns corect: 234
Sunt corecte următoarele afirmații:
1. piramidele Malpighi prezintă papile renale
2. capsula glomerulară și tubii colectori formează corpusculul renal
3. tubi colectori și corpusculii renali sunt prezenți în zona corticală renală
4. fiecare nefron este alcătuit din corpuscul renal și un sistem tubular
5. pelvisul renal se continuă cu calicele mici
Răspuns corect: 134
O persoană nu a consumat suficiente lichide și are o concentrație crescută de sodiu în sânge. În acest caz:
1. hipofiza va produce mai multă vasopresină
2. prin sistemul renină-angiotensină-aldosteron se eliberează aldosteron în medulara suprarenalei
3. se stimulează osmoreceptorii hipotalamici
4. prin efectul ADH se reabsoarbe mai multă apă din tubii colectori
5. niciun răspuns corect
Răspuns corect: 34
Mezencefalul include:
1. stații sinaptice pentru căile vizuale și auditive - corpii geniculați
2. nuclei ai parasimpaticului cranian responsabili de motricitatea mușchilor oblici ai globului ocular
3. nucleii vegetativi responsabili de reflexele de acomodare la lumină
4. fibre eferente ale corpilor striați și eferențele nucleului roșu
5. fibre ce aparțin căilor piramidale, extrapiramidale și unor fascicule ascendente - spinotalamice, spinocerebeloase directe
Răspuns corect: 34
În urma unei leziuni produse la nivelul palmei cu un obiect tăios apare o rană superficială care interesează și stratul papilar al dermului. În această situație pacientul:
1. nu își poate mișca degetele datorită lezării tendoanelor din derm
2. simte durere, datorită receptorilor din derm
3. prezintă sângerare, datorită vaselor sanguine din epiderm
4. prezintă sângerare, datorită vaselor sanguine din derm
5. niciun răspuns corect
Răspuns corect: 24
Următoarele reprezintă surse de calciferol:
1. untura de pește
2. ouăle
3. ciupercile
4. drojdia de bere
5. niciun răspuns corect
Răspuns corect: 1234
Care dintre organele enumerate mai jos au în structură albuginee?
1. vagin
2. veziculă seminală
3. testicul
4. ovar
5. niciun răspuns corect
Răspuns corect: 34
După un inspir în repaus, Ștefan face și un inspir forțat, introducând în plămâni un volum total de aer de 3 litri. Volumul lui pulmonar total, incluzând și volumul rezidual de 1 litru, este de 5 litri. În acest caz:
1. volumul de aer ce poate fi eliminat din plămânii lui Ștefan prin expir forțat este egal cu 3 litri
2. volumul curent respirator al lui Ștefan este sigur egal cu 0,5 litri
3. volumul maxim de aer ce poate fi schimbat la nivel pulmonar reprezintă 80% din volumul pulmonar total al lui Ștefan
4. după un expir în repaus, din plămânii lui Ștefan se mai poate expulza 1 litru de aer
5. niciun răspuns corect
Răspuns corect: 34
Hormonii gonadotropi:
1. FSH stimulează formarea corpului galben
2. FSH stimulează creșterea foliculului ovarian
3. LH stimulează producția de progesteron în ovare și testosteron în testicule
4. LH acționează asupra tubilor seminiferi
5. niciun răspuns corect
Răspuns corect: 23
Despre hematopoieză sunt adevărate afirmațiile:
1. pentru globulele roșii, este stimulată eritropoietina eliberată de rinichi în condiții de oxigenare normală
2. este procesul de formare a celulelor sanguine în măduva osoasă roșie
3. asigură maturarea limfocitelor B și T
4. se desfășoară la nivelul canalelor perforante ale oaselor dezvoltate prin osificare encondrală
5. este un proces ce are loc și la nivelul unui os ce delimitează anterior mediastinul
Răspuns corect: 25
La procesul de ventilație participă:
1. mușchi netezi
2. pleurele
3. diafragma
4. nervul frenic
5. toracele
Răspuns corect: 2345
Referitor la glucagon este adevărat că:
1. stimulează pătrunderea glucozei din sânge în celule
2. crește nivelul sanguin al glucozei prin descompunerea glicogenului
3. stimulează producerea glicogenului din glucoză
4. secreția acestuia este stimulată de nivelul scăzut de glucoză din sânge
5. niciun răspuns corect
Răspuns corect: 24
Prima sinapsă a unui reflex polisinaptic se află la nivelul:
1. între axonul neuronului senzitiv și interneuron
2. corpului neuronului motor
3. corpul neuronului senzitiv, în afara SNC
4. cornul posterior al măduvei spinării
5. niciun răspuns corect
Răspuns corect: 14
Referitor la imunitatea mediată celular este adevărat că:
1. limfocitele T helper scad activitatea limfocitelor T citotoxice
2. limfocitele „natural killer” acționează împotriva celulelor tumorale
3. are loc o interacțiune directă între celulele organismului și microorganisme
4. poate fi inițiată de proteinele din lapte
5. niciun răspuns corect
Răspuns corect: 23
Osteoblastele:
1. sunt prezente în structura endostului și a periostului
2. secretă substanțe care dizolvă osul
3. activitatea lor este mai pronunțată față de osteoclaste în osteoporoză
4. stresul mecanic stimulează activitatea lor
5. niciun răspuns corect
Răspuns corect: 14
Nu este mușchi al gambei:
1. mușchii flexori ai degetelor
2. mușchiul solear
3. mușchiul croitor
4. mușchiul semimembranos
5. niciun răspuns corect
Răspuns corect: 34
Următoarele structuri conțin celule limfoide:
1. ganglionii paravertebrali
2. amigdalele palatine
3. splina
4. plăcile lui Peyer
5. ficatul
Răspuns corect: 2345
Principalele forțe care controlează sensul deplasării între capilare și lichidul interstițial sunt:
1. presiunea coloid-osmotică
2. legea Starling
3. presiunea hidrostatică
4. filtrarea și reabsorbția
5. niciun răspuns corect
Răspuns corect: 13
Sunt adevărate:
1. celulele secretoare de gastrină își exercită funcția printr-un mecanism paracrin
2. bila emulsionează lipidele în picături mici numite chilomicroni
3. eliberarea sucului pancreatic este controlată doar hormonal
4. eliberarea sucului pancreatic este controlată de 2 hormoni
5. niciun răspuns corect
Răspuns corect: 14
Referitor la sfincterul precapilar este adevărat că:
1. este compus din fibre musculare dispuse circular
2. reglează fluxul sanguin în capilare
3. se localizează la nivelul aortei
4. se localizează la nivelul venelor cave
5. niciun răspuns corect
Răspuns corect: 12
Valori corecte ale pH-ului sunt:
1. lacrimi - 7,1
2. urina - 1,4
3. suc intestinal - 7,8
4. sânge - 7,4
5. niciun răspuns corect
Răspuns corect: 34
Referitor la țesutul muscular este adevărat că:
1. zona în care filamentele de actină din două sarcomere adiacente se întrepătrund se numește zona H
2. mușchiul se relaxează în lipsa ATP-ului
3. în fibrele musculare roșii celulele sunt capabile să genereze rapid ATP din oxigenul stocat în mioglobină
4. în timpul contracției, filamentele de actină sunt trase de-a lungul filamentelor de miozină, scurtând sarcomerul
5. niciun răspuns corect
Răspuns corect: 34
Planul parasagital:
1. este un plan vertical și formează un unghi drept cu planul transversal
2. are o direcție similară cu planul frontal, dar formează un unghi drept cu acesta
3. permite obținerea de secțiuni concomitente prin organe controlaterale
4. împarte corpul în două jumătăți inegale (anterioară și posterioară)
5. niciun răspuns corect
Răspuns corect: 12
5000 ml poate reprezenta:
1. debitul sangvin/min în aorta ascendentă
2. ventilația alveolară
3. debitul sangvin/min în trunchiul pulmonar
4. volumul de aer care se găsește în plămâni la începutul unui inspir forțat
5. niciun răspuns corect
Răspuns corect: 123
Cu privire la potențialul de acțiune putem afirma:
1. difuzia sodiului intracelular determină scăderea depolarizării cu închiderea canalelor de Na+
2. pentru celula miocardică ventriculară, durata este mai mare decât în cazul celulei nervoase
3. deschiderea canalelor de Na+ voltaj-dependente precede deschiderea celor de K+
4. nu depășește amplitudinea de 0 mV în cazul celulei musculare netede din antrul gastric
5. niciun răspuns corect
Răspuns corect: 234
Este adevărat, cu excepția:
1. la nivelul mușchiului alb, ATP-ul este utilizat rapid, dar nu poate fi înlocuit la fel de rapid
2. mușchiul alb prezintă rapid oboseală musculară cu acumulare de acid lactic
3. mușchiul roșu mai este denumit și mușchi glicolitic
4. mușchiul alb are puțină mioglobină, dar depozitul de oxigen este crescut
5. niciun răspuns corect
Răspuns corect: 34
Despre analizatorul olfactiv sunt adevărate afirmațiile:
1. celulele mitrale reprezintă al III-lea neuron al căii olfactive
2. tractul olfactiv se proiectează pe fața medială a lobului occipital
3. receptorii ocupă partea postero-superioară a foselor nazale
4. nervii olfactivi străbat lama ciuruită a etmoidului și se termină în bulbul olfactiv
5. niciun răspuns corect
Răspuns corect: 34
Macrofagele sunt celule esențiale în declanșarea răspunsului imun. Ele fagocitează antigenul și îl prezintă pe suprafața lor legat de moleculele CMH clasa II. Acest lucru va avea drept consecință:
1. activarea limfocitelor T citotoxice și distrugerea anticorpilor
2. secreția de limfokine și activarea limfocitelor B
3. deplasarea macrofagelor în țesuturile limfoide
4. recunoașterea macrofagului ca celulă străină și distrugerea sa
5. niciun răspuns corect
Răspuns corect: 23